text: Valg uden Villy-effekt 
  16 september 2011 kl. 00.55
  Villy Søvndals popularitet - Villy-effekten - som ved sidste valg ryddede bordet for SF-stemmer i Kolding-området, var pist-væk.
  SF fik i Kolding-kredsen et dårligt valg. Som på landsplan. Det lykkedes ikke for karina Lorentzen Dehnhardt og Hans Winther i de to kredse at få vendt prognoserne til det bedre. Flere end 3200 vælgere vendte partiet ryggen.  
  
  Nederlag på hjemmefronten 
  Selv i Sdr. Bjert, hvor Villy Søvndal bor, led SF et kæmpenederlag og mistede opbakning fra 221 af de 577 vælgere, som stemte på SF ved sidste valg.
  ? Det vigtigste er selvfølgelig, at vi fik regeringsmagten. Men det er oplagt, at det har kostet at blive regeringsduelige. Så det er ikke kun Villy-effekten, der har kostet i Kolding, for også på landsplan gik vi jo tilbage, siger folketingskandidat Hans Winther (SF) til jv.dk.
  
  Genvalg 
  På trods af SF dårlige resultat og går en mandat tilbage i Sydjyllands storkreds bliver Karina Dehnhardt Lorentzen genvalgt. Sammen med Jesper Petersen.
  